Lüderitz – Endiki loku palula eefiye modoolopa ya Lüderitz, ole di ningila oshivilo sha Krismesa shokuyele Oshoondaha oyo twadja, omo eefiye da topolelwa omaano aKrismesa.
Endiki le dina Empowerment Centre for Vulnerable Children(ECVC) opamwe nongeleka ya Eben Ezer Baptist mo Lüderitz, ola longekida opo oshivilo shokuyele sha Krismesa shikaleko moSoondaha yadjako pongeleka ya Eben Ezer Baptist Church mo Lüderitz.
Oshivilo osha li ta shi mwenyekwa nomaimbilo kounona ovo veefiye ovo hava ongala pendiki lo ECVC. Okwa li yoo omaudifo a shambula taapopi kombinga ye dalo lOmukulili.
Touch A Heart oyo ya fikamapo movakainhu vavali nokanona, oye a yandja omaano a Krismesa keefiye odo dali da ongala. Eefiye oda havalekwa yoo oukuki, nou juica, opo va tyapule edalo lokuyele lOmukulili.
Tresia Metler nokamona Natalie Metler, oshoyo Leefa Edward ovo oilyo yo Touch A Heart, oyo ya longekidila eefiye omaano edalo lomuKulili.
Omukwatelikomesho wendiki lo ECVC Tony Mbundu, okwa fatulula kutya endiki eli ohali palula eefiye, okudihavaleka eendja luvali moshivike, etine netitano keshe. No ku longa yoo eefiye otundi Mbiibeli.
Endiki eli ohali mono omavatelo okudja komahangano a yooloka modoolopa. Odula yoneudo eefiye difike 40 oda kala nokupalulwa nokuhongwa otundimbiibeli pEndiki opo tuu opo.
Pefimbo loku yandja omaano a Krismesa, ehangano lo Namport olo hali tonatele etulilo skepa moLüderitz, nalo ola pa ovakulupe omaano ovo veli momaumbo opavali ovakulupe modoolopa ya Lüderitz.
Cecil Kamupingenge oshoyo Tiffany Martin vadja kehangano lo Namport mo Lüderitz ovali veli pyakidila oshivike shaya noku topolela ovakulupe omakumbafa. Pefimbo tava topolele ovakulupe omaano meumbo lovakulupe molukanda la Nautilus mo Lüderitz, ova tumbula kutya: “efimbo olo, loku yandja omaano, onghene otwe mu etela omaano omakumbafa okudilila kehangano na Namport.
Odoolopa ya Lüderitz ohaikala ya talala onghene ovakulupe ovapumbwa vakale vena omakumbafa awana vadule oku li amena koutala.”
umb_Latn tsn_Latn umb_Latn umb_Latn lin_Latn umb_Latn umb_Latn umb_Latn tsn_Latn umb_Latn